stanford-oval/wikipedia huggingface dataset:
Joseph Smith
Ilmoitukset

Richard Bushmanin mukaan Smithin elämää hallitsi "hänen aistimuksensa ilmoitusten johdatuksesta."
 Smith ei koskaan esittänyt ideoitaan selkeässä loogisessa järjestyksessä tai käynyt niistä muodollista keskustelua. Sen sijaan hän saneli autoritäärisiä ilmoituksia ja antoi ihmisten päättää uskoivatko he vai eivät. Smithin opetukset tulivat pääsääntöisesti ilmoituksina, jotka, kaikista muista pyhistä kirjoituksista poiketen, olivat epigrammisia ja oraakkelimaisia. Jopa Smithin seuraajat ovat erimielisiä hänen oppiensa merkityksistä. Smith seuraajineen piti ilmoituksia mielipiteitä ja opetuksia korkeammassa asemassa, ja toimiensa perusteella Smith näyttää uskoneen ilmoituksiinsa yhtä paljon kuin hänen luotetuimmat seuraajansakin.
Nuorena Smith tunnettiin poikana, jolla oli "lahja" kivestä näkemiseen. "Profeetallisen äänensä" hän löysi 1828. Smithin ensimmäinen kirjattu ilmoitus oli Martin Harrisin toruminen tämän hukattua ensimmäiset 116 sivua Mormonin kirjan käännöstyöstä. Ilmoitus nuhteli Harrisia siitä, kuinka tämä "pelkäsi enemmän miestä kuin Jumalaa". Puhujana Smith ei ollut ilmoituksellinen. Myöhemmät ilmoitukset noudattelivat samaa tyyliä, "määräileviä muttei koskaan väittelynhaluisia," vetoamatta järkeen tai pyhiin kirjoituksiin. Tyypillinen ilmoitus alkoi sanoilla "Kuulkaa Oi inhmiset, jotka tunnustatte nimeäni, sanoo Herra teidän Jumalanne."
Ilmoitukset > Mooses ja Abraham

Kesäkuussa 1830 Smith sai "Mooseksen ilmoituksen", jossa Mooses näki "maailman ja sen tarkoituksen" ja kysyi Jumalalta luomisen tarkoituksesta, ihmisen kohtalosta sekä ihmisen suhteesta Jumalaan. Ilmoitus käynnisti Raamatun uudelleen kirjoituksen, jonka parissa Smith työskenteli hajanaisesti vuoteen 1833 asti ja joka pysyi julkaisemattomana hänen kuolemaansa asti. Toisin kuin perinteiset raamatunkäännökset, Smith lisäsi versioonsa pitkiä katkelmia "inspiraationsa mukaan." Smith uskoi alkuperäisen tekstin korruptoituneen ja pirstoutuneen aikojen saatossa ja pyrki vahvistamaan raamatullista auktoriteettia palauttamalla sen alkuperäiseen muotoonsa. Vaikka monet muutokset keskittyivät poistamaan ristiriitaisuuksia tai selkeyttämään tekstiä, toiset muutokset lisäsivät suuria "kadonneita" tekstin osia. Esimerkiksi Smith lähes kolminkertaisti ensimmäisen Mooseksen kirjan viiden ensimmäisen luvun pituuden, ja jota hän kutsui Mooseksen kirjaksi.
Mooseksen kirja alkaa Mooseksen "kosmisella kyselyllä" oppien, kuinka Jumala loi maan ja taivaan tuodakseen ihmiset ikuiseen elämään. Kirja kuvailee myös laajennetun version luomiskertomuksesta ja laajentaa merkittävästä Eenokin tarinaa. Kirja käsittelee sekä myös valmistelee ja ennakoi Kristusta, käytännössä siis kristillistää Vanhaa Testamenttia.
Vuonna 1835 Smith kehotti joukkoa Kirtlandin mormoneja hankkimaan muutamia egyptiläisiä papyruksia kiertelevästä näyttelystä. Seuraavien vuosien aikana Smiht työskenteli jaksoittaisesti tuottaen niistä käännöksen, joka tunnetaan Abrahamin kirjana. Abrahamin kirja kertoo Abrahamislaisen valtion perustamisesta, astronomiasta, kosmologiasta, sukujuurista ja pappeudesta sekä kuvasi vielä yhden version luomiskertomuksesta.
Oppeja

Kirjoja, joita MAP-kirkko pitää pyhänä kirjoituksena Raamatun lisäksi ja jotka ovat tulleet Joseph Smithin kautta ovat:
Mormonin kirja
Oppi ja liitot
Kallisarvoinen helmi
Kritiikkiä

Joseph Smith oli jossain määrin ristiriitainen henkilö. Hän kertoi vuonna 1832 saaneensa vuoden 1820 tienoilla noin 14-vuotiaana näyssä ilmoituksen, että kaikki kirkot olivat väärässä ja ettei hänen tullut liittyä mihinkään niistä. Kuitenkin Smith oli liittynyt Harmonyn metodistiseurakunnan opetusluokkaan v. 1828, mutta joutui pian eroamaan, koska häntä syytettiin taikuuden harjoittajaksi. Myöhemmin Smith liittyi vapaamuurareihin tai ainakin oli heidän kanssaan tiiviissä vuorovaikutuksessa, kunnes hänet erotettiin uskonnollisten väitteidensä takia.
Smith joutui elämänsä aikana toistuvasti kahnauksiin etenkin mormonikirkon ulkopuolisten ihmisten kanssa. Usean kerran Smith oli myös virallisesti kuulusteltavana – useiden muiden mormonikirkon johtohenkilöiden kanssa – joutumatta kuitenkaan oikeudessa tuomituksi todisteiden puutteen tai virheellisyyden takia tai koska onnistui pakenemaan osavaltiosta.
Monet mormonikirkon johtohenkilöt, mm. kultalevyjen kolme todistajaa, riitaantuivat Smithin kanssa ja erosivat tai erotettiin kirkosta. Smithin puheet kultalevyistä ovat myös joutuneet epäilyn alle, koska vaikka kolme todistajaa eivät koskaan peruneet todistustaan, he kertoivat kysymyksessä olleen näyn. Joidenkin tietojen mukaan Mormonin kirjan alussa olevista silminnäkijöistä peräti kahdeksan perui todistuksensa.[lähde? ]
Joseph Smith ja mormonikirkon johtajat harjoittivat 1842 kirjattuun Smithin ilmoitukseen perustuen moniavioisuutta, vaikka kiistivät sen julkisuudessa, kunnes kirkko julkisti moniavioisuuden 1852.
Joseph Smith kertoi kääntäneensä Egyptistä löytyneistä papyruksista Kallisarvoisen helmen sisältämän Aabrahamin kirjan. 
Egyptologien mukaan Aabrahamin kirjan pohjana olleet papyrykset ovat todellisuudessa osa egyptiläistä kuolleiden kirjaa ja käännöstyö muinaisegyptistä sekä kuvien tulkinta on suoritettu väärin.
Kirjallisuutta

Joseph Smith’s First Vision – Confirming Evidences and Contemporary Accounts: Milton V. Backman, Jr.
Joseph Smith - Rough Stone Rolling: Richard L. Bushman
Opening the Heavens - Accounts of Divine Manifestations, 1820–1844: John W. Welch (toim.)
Joseph Smith - The First Mormon: Donna Hill
By the Hand of Mormon - American Scripture That Launched a New World Religion: Terryll L. Givens
Personal Writings of Joseph Smith: Dean C. Jessee
Joseph Smith and the Beginning of Mormonism: Richard L. Bushman
Aiheesta muualla

Wikimedia Commonsissa on kuvia tai muita tiedostoja aiheesta .
Kirkon presidenttien opetuksia: Joseph Smith, pdf-muodossa
Joseph Smith
Joseph Smithin Todistus
Joseph Smithistä englanniksi
| 0 | 1 | 2 |
| --- | --- | --- |
| Edeltäjä: - | Myöhempien aikojen pyhien Jeesuksen Kristuksen kirkon presidentti 1830–1844 | Seuraaja: Brigham Young |
Kaiverros vuodelta 1841 "Mormon Hillistä" (Cumorah Hill,suomeksi myös Kumoran kukkula), jolta Joseph Smith sanoi löytäneensä kultalevyt.
Edward Stevensonin kaiverrus vuodelta 1893. Enkeli Moroni luovuttaa kultalevyt Joseph Smithille vuonna 1827. Reminiscences of Joseph, the Prophet (Salt Lake City: Stevenson, 1893), 21.
Smithin kultalevyistä kopioiduksi väitettyä egyptistä muokattua kirjoitusta. Kirjaimia ei ole voitu yhdistää mihinkään tunnettuun kieleen.
Litografia vuodelta 1851: Joseph ja Hiram Smithin marttyyrikuolema 27.6.1844.
Karl von Tubeuf

Karl von Tubeuf 1930-luvulla.
Karl von Tubeuf (20. tammikuuta 1862 Amorbach – 8. helmikuuta 1941 München[lähde? ]) oli saksalainen metsätieteilijä, kasvipatologi ja kasvianatomian, -fysiologian ja -patologian professori. Hänen auktoritunnuksenaan oli TUBEUF. Hän opiskeli metsätieteitä Aschaffenburgissa ja Münchenin yliopistossa. Hän oli tunnetun metsätieteilijä Robert Hartigin assistentti ja sittemmin vävy ja seurasi appiukkoaan professorina. Hän oli muun muassa Münchenin kasvitieteellisen seuran ja Münchenin lintutieteellisen seuran johdossa, ja hänestä tuli sitoutunut luonnonsuojelun uranuurtaja. Hän toimitti myös kasvitieteellisiä aikakauslehtiä. Professuurista hän jäi emeritukseksi vuonna 1933.
Tubeuf oli saksalaista vapaaherrallista aatelia, joten hänen nimeensä liitetään yleensä Freiherr (vapaaherra).
Karla (autokorjaamoketju)

Karla-korjaamoiden logo
Karla on S-ryhmän osuuskauppojen omistama autokorjaamoketju, jonka ensimmäinen toimipiste sijaitsee Mikkelissä. Ketjun on tarkoitus laajentua ABC-ketjun tavoin maanlaajuiseksi. Vuonna 2017 toimipisteitä oli seitsemän. Toimipaikkoja sijoitetaan ensisijaisesti S-ryhmän muiden toimipaikkojen yhteyteen, kuten liikenneasemien ja kauppojen viereen. Huoltamon kohderyhmänä ovat kaikkien automerkkien määräaikaishuollot.
Aiheesta muualla

Karlan kotisivu
Karla

Karla voi tarkoittaa seuraavia:
Karla, naisen etunimi
Karla, SOK:n autokorjaamoketju
Kárla, järvi Thessaliassa Kreikassa
Kárla, kunnallisyksikkö Rígas Feraíoksen kunnassa Kreikan Thessaliassa
Karla, elokuva
Karlan kraatteri, törmäyskraatteri Tatarstanissa, Venäjällä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Karla”, voi hakea sivunnimihaulla, laajalla sivunnimihaulla tai tekstihaulla.
Karl Öhlberger

Karl Öhlberger (30. huhtikuuta 1912 Sankt Pölten – 9. lokakuuta 2001 Wien) oli itävaltalainen fagotisti.
Öhlberger opiskeli vuosina 1930–1936 Wienin musiikin ja esittävien taiteiden yliopistossa Wienin filharmonikkojen ensifagotistina silloin toimineen Karl Stroblin johdolla. Hänet palkattiin lokakuussa 1936 soittamaan Wienin valtionoopperaan, ja hänestä tuli samalla Wienin filharmonikkojen aktiivinen jäsen. Hän pysyi Wienin filharmonikoissa, kunnes jäi eläkkeelle vuoden 1974 lopussa. Hän esiintyi sekä orkesterimuusikkona että orkesterin solistina. Hänen urallaan merkittävä teos oli Wolfgang Amadeus Mozartin fagottikonsertto (KV 191), jonka hän esitti solistina Karl Böhmin johdolla Wienissä, Karl Münchingerin johdolla Pariisissa ja kolmesti Paul Hindemithin johdolla filharmonikkojen ensimmäisellä Japanin-kiertueella.
Öhlberger työskenteli myös kamarimuusikkona ja pedagogina. Hän opetti professorina Wienissä ja opetti monia filharmonikoissa sitten soittaneita muusikkoja. Hän sai mainetta myös puhallinsoittimille osoitetun kamarimusiikin opettajana. Hänen oppilaisiinsa kuuluivat Emanuel Elola ja monet tämän oppilaat. Öhlberger sai Itävallan tieteen ja taiteen kunniaristin (1967) sekä Wienin musiikin ja esittävien taiteiden yliopiston hopeisen (1988) ja kultaisen (1992) ansiomitalin. Mozart-mitalin ja Wienin Mozart-yhdistyksen kunniajäsenyyden hän sai vuonna 1970. Hänestä tuli myös Suomen oboe- ja fagottiseuran kunniajäsen (1988), ja Sibelius-Akatemia myönsi hänelle Wegelius-mitalin.
Öhlberger teki etydit Ludwig van Beethovenin 4. sinfonian ja Igor Stravinskyn Kevätuhrin pohjalta.
Öhlbergerin muistomessu järjestettiin Wienin Serviittikirkossa 3. marraskuuta 2001. Karl oli fagotisti, kirjailija Camillo Öhlbergerin setä sekä fagotisti Reinhard ja oboisti Alexander Öhlbergerin setä. Wienin musiikin ja esittävien taiteiden yliopistossa toimii Karl Öhlberger -studio.
Suomenhevonen – kunnon hevonen

| Suomenhevonen – kunnon hevonen Eri esittäjiä |
| --- | --- | --- |

Kokoelmalevyn tiedot
 Äänitetty : Headline Studio, Tampere
 Julkaistu: 21. maaliskuuta 2007
 Tuottaja(t): Jani Viitanen & William Rinne
 Tyylilaji: viihdemusiikki, pop
 Levy-yhtiö: Manus
Suomenhevonen – kunnon hevonen on kokoelmalevy, joka julkaistiin Vermossa 21. maaliskuuta 2007. Se tehtiin suomenhevosen 100-vuotisjuhlan (1907–2007) kunniaksi. Levyllä esiintyy useita suomalaisia artisteja esittäen aiheeseen liittyviä kappaleita. Laulut ovat kaikki tätä albumia varten tehtyjä, lukuun ottamatta Pauli Hanhiniemen tulkitsemaa "Hummani hei" -kappaletta, jonka alkuperäinen esittäjä on Tapio Rautavaara.
Kappaleet

Kaikki kappaleet sovittanut Jani Viitanen & Jani Kemppinen, ellei toisin mainittu.
Liisa Tuhkanen: Kunnon hevonen – 2.54 (säv. Jani Kemppinen, san. William Rinne)
Jaska Mäkynen: Suomenhevonen – 3.20 (säv. & san. Rinne)
Pate Mustajärvi: Sotahevonen – 3.25 (säv. Rinne, san. Reino Hinkkanen, sov. Rinne)
Matti Esko: Aaveratsut – 3.38 (säv. Jani Viitanen, san. Rinne)
Dave Lindholm: Suomen hiljainen – 2.59 (Säv. & san. Dave Lindholm, sov. Lindholm & Jani Viitanen)
Matti Esko: Kaksi vanhaa ravimiestä – 3.14 (säv. Rinne, san. Hinkkanen)
Seppo Tammilehto: Musta – 3.03 (säv. & san. Rinne)
Pauli Hanhiniemi: Hummani hei – 3.07 (alkup. "Juokse sinä humma". säv. trad., san. Tapio Rautavaara)
Pate Mustajärvi: Musta ori – 3.23 (säv. Viitanen, san. Rinne)
William Korwenkoski: Hoplaa hei! – 3.07 (säv. & san. William Korwenkoski)
Janne Tulkki: Täyttä laukkaa – 2.40 (säv. & san. Janne Tulkki, sov. Tuomas Lehto)
Cathrin: Varsan riemu – 3.16 (säv. Hinkkanen)
Mika Sundqvist & Veli-Matti Järvenpää: Hevosella mennään – 3.45 (säv. Mika Sundqvist & Seppo Alajoki, san. Sundqvist, sov. Sundqvist & Veli-Matti Järvenpää)
William Korwenkoski: Jumalainen kaksari – 2.53 (säv. & san. Korwenkoski)
Kari Vepsä: Sinisen talon mailla – 3.46 (säv. Tuomas Lehto, san. Tulkki, sov. Tero Kaario & Vesa Hyrskykari)
Tuotanto

Jani Viitanen – äänittäjä, miksaaja
William Rinne – vastaava tuottaja (GrigoriStar)
Terttu Peltonen – kansikuva
Aiheesta muualla

Suomenhevonen – Kunnon hevonen discogs.com -sivustolla
Kankaisjärvi (Luhanka)

| Kankaisjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Luhanka
Koordinaatit:  61°46′32″N, 25°37′35″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Huhtijärveen 
Järvinumero:  14.221.1.236
Mittaustietoja
Pinnankorkeus:  96,1 m  
Pituus:  620 m  
Leveys:  300 m  
Rantaviiva:  1,496 km  
Pinta-ala:  11,814 ha  
Saaria:  ei saaria 
 fiKankaisjärvi 
Kankaisjärvi  on Keski-Suomessa Luhangalla Tommolan kylän lähellä sijaitseva järvi.
Maantietoa

Järven pinta-ala on 11,8 hehtaaria, se on 600 metriä pitkä ja 300 metriä leveä. Järvellä ei ole kartan mukaan saaria.  Sen rantaviivan pituus on 1,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 96,1 metriä mpy.
Strigă!

| ”Strigă!” Puya ft>  Inna |
| --- | --- | --- |

Singlen tiedot
 Julkaistu: 6. toukokuuta 2014
 Tuottaja(t): David Deejay
 Tyylilaji: Hip hop, rap
 Kesto: 03.51
 Levy-yhtiö: Global Records
Puyan muut singlet
| ”Hurricane” 2013 | ”Strigă!” 2014 |   |
Innan muut julkaisut
| ”Cola Song” 2014 | ”Strigă!” 2014 | ”Good Time” 2014 |
Strigă! (suomeksi: Huuda!) on romanialaisräppäri Puyan kappale, jolla esiintyy myös romanialaisartisti Inna. Sen julkaisi Global Records digitaalisesti ladattavana singlenä 6. toukokuuta 2014.Kappaleen on tuottanut David Deejay ja se nauhoitettiin Dav7Musicin studiolla. Star Gossip Magazinen tekemässä haastattelussa Puya sanoi, että "Strigă!" on hänen ensimmäinen kansainvälisesti julkaisemansa kappale, jolla esiintyvä artisti on romanialainen. Kappale kertoo nykypäivänä ihmisiin heijastuvista sosiaalisista tosiasioista. Kappaleeseen liittyvä musiikkivideo julkaistiin videopalvelu YouTubessa 14. toukokuuta 2014. "Strigă!"-kappaleen toistaiseksi ainoa listasijoitus on Romanian airplaylistan 9. sija.
Kappalelista

Digitaalinen lataus
Strigă! (ft. Inna) - 3:51
Listasijoitukset

| Lista | Paras Sijoitus |
| --- | --- |
Romania (Romanian Airplay Top 100): 9
Karla (elokuva)

| Karla |
| --- | --- |

Ohjaaja:  Joel Bender
Säveltäjä:  Tim Jones
Pääosat:  Laura Prepon Misha Collins
Valmistustiedot
Valmistusmaa:   Yhdysvallat
Levittäjä:  Christal Films Netflix
Ensi-ilta:  2006
Kesto:  102 minuuttia
Alkuperäiskieli:  Englanti
Budjetti:  5 miljoonaa US$
Aiheesta muualla
IMDb 
AllMovie
Infobox OKVirheellinen NIMI-arvo: 
Karla on yhdysvaltalainen tositapahtumiin perustuva elokuva kahdesta kanadalaisesta sarjamurhaajasta Paul Bernardosta ja Karla Homolkasta. Elokuvan on ohjannut Joel Bender. Bernardoa näyttelee Misha Collins ja Karlaa Laura Prepon. Elokuva sai ensi-iltansa 2006.
Aiheesta muualla

Viralliset sivut
IMDb
Susanna Korpivaara

Susanna Korpivaara (s. 1972) on suomalainen yritysjohtaja ja RKP:n poliittinen taustavaikuttaja. Korpivaara on työskennellyt vuodesta 2021 lähtien Rud Pedersenin Suomen toimitusjohtajana. Aikaisemmin Korpivaara on toiminut seitsemän vuoden ajan Glaxo Smith Klinen palveluksessa. Korpivaara on työskennellyt vuosina 2009-2011 kulttuuri- ja urheiluministeri Stefan Wallinin ja RKP:n ministeriryhmän poliittisena erityisavustajana ja vuosina 2003–2007 ympäristöministeri Jan-Erik Enestamin erityisavustajana.
Korpivaara on ollut vaikuttamassa mm. siihen, että Suomen kansalliseen rokotusohjelmaan on lisätty uusia rokotteita. Korpivaaralla on kokemusta myös kriisiviestinnästä sekä viestinnän kouluttamisesta. ​GSK:ssa Korpivaara vastasi rokotteiden myynnistä ja markkinoinnista niin julkisten hankintojen kuin apteekkimyynnin kautta. Koulutukseltaan Korpivaara on valtiotieteiden maisteri Åbo Akademista sekä MBA Readingin yliopistosta. Korpivaara on toiminut Suomen Lääketieteen Säätiön hallituksessa vuodesta 2019 ja on säätiön hallituksen varapuheenjohtaja.
Katarina Lavtar

Katarina Lavtar (s. 23. maaliskuuta 1988) on slovenialainen alppihiihtäjä, joka edustaa SK Radovljicaa.
Alppihiihdon maailmancupissa Lavtar kilpaili ensimmäisen kerran Ofterschwangin pujottelussa maaliskuussa 2009. Ensimmäiset maailmancupin pisteensä hän saavutti lokakuussa 2013 oltuaan 29:s Söldenin suurpujottelussa. Parhaimmillaan hän on sijoittunut 13:nneksi Åren suurpujottelussa maaliskuussa 2014. Schladmingin MM-kilpailuissa 2013 Lavtar sijoittui pujottelussa 27:nneksi ja Sotšin olympialaisissa 2014 suurpujottelussa 20:nneksi.
Suuri illusioni (elokuva)

| Suuri illusioni |
| --- | --- |
 Elokuvan juliste.
Ohjaaja:  Tuija-Maija Niskanen
Käsikirjoittaja:  Anja Kauranen
Perustuu:  Mika Waltarin romaaniin Suuri illusioni
Tuottaja:  Claes Olsson Matti Penttilä
Säveltäjä:  Kaija Saariaho
Kuvaaja:  Kari Sohlberg
Leikkaaja:  Irma Taina
Lavastaja:  Erkki Saarainen
Pääosat:  Pekka Valkeejärvi Stina Ekblad Markku Toikka
Valmistustiedot
Valmistusmaa:  Suomi
Tuotantoyhtiö:  Elokuvatuottajat
Ensi-ilta:  1. marraskuuta, 1985
Kesto:  95 minuuttia
Alkuperäiskieli:  suomi ranska saksa ruotsi englanti
Aiheesta muualla
IMDb 
Elonet
Infobox OKNimi-testi OK: 
Suuri illusioni on Tuija-Maija Niskasen ohjaama suomalainen draamaelokuva vuodelta 1985. Elokuva perustuu Mika Waltarin romaaniin Suuri illusioni (1928) ja se sijoittuu 1920-luvun Helsinkiin, jossa teologian opiskelija Hart tapaa rouva Spindellin salongissa Hellas-nimisen kirjailijan sekä kauniin Caritaksen. Elokuva kertoo Hartin, Caritaksen ja Hellaan välisestä kolmiodraamasta.
Palkinnot

Irma Taina voitti elokuvasta vuonna 1986 parhaan leikkauksen Jussi-palkinnon.
Katalonian parlamenttivaalit 2021

Katalonian parlamenttivaalit 2021 pidettiin 14. helmikuuta 2021. Niissä valittiin Katalonian parlamentin kaikki 135 edustajaa.
Katalonian itsenäisyyttä kannattavat puolueet saivat 74 paikalla enemmistön parlamenttiin. Suurimmaksi puolueeksi nousi ensimmäistä kertaa Katalonian sosialistien puolue; saman verran paikkoja mutta vähemmän ääniä sai kuitenkin Katalonian tasavaltalainen vasemmisto. Katalonian itsenäisyyttä vastustavista puolueista Ciutadansin ja kansanpuolueen tulokset romahtivat, kun taas kansalliskonservatiivinen Vox pääsi parlamenttiin ensimmäistä kertaa. Vaalien äänestysprosentti jäi ennätyksellisen alhaiseksi.
Tausta

Katalonian parlamentin toimikausi päättyy automaattisesti, kun edellisistä vaaleista on kulunut neljä vuotta. Aluejohtajan on määrättävä vaalit 15 päivää ennen toimikauden päättymistä, ja vaalit on toimitettava 40–60 päivää toimikauden päättymisen jälkeen. Tämän nojalla parlamentin toimikausi olisi päättynyt 21. joulukuuta 2021, ja vaalit olisi pitänyt määrätä viimeistään 6. joulukuuta 2021 ja toimittaa viimeistään 4. helmikuuta 2022. Aluejohtajalla on yleensä myös oikeus määrätä ennenaikaiset vaalit.
Tammikuussa 2020 aluejohtaja Quim Torra ilmoitti määräävänsä ennenaikaiset vaalit sen jälkeen, kun parlamentti olisi käsitellyt sen vuoden budjetin. Taustalla oli kriisi, jossa Katalonian korkein oikeus oli määrännyt hänet pidätettäväksi kansanedustajan virasta; hän kuitenkin jatkoi aluejohtajana. Vaalien ajankohdaksi spekuloitiin aluksi toukokuuta, myöhemmin vaaleja kuitenkin suunniteltiin syksylle. Torran ilmoituksen jälkeen Baskimaan aluejohtaja Iñigo Urkullu määräsi toimitettavaksi ennenaikaiset parlamenttivaalit Baskimaassa, samoin Galician aluejohtaja Alberto Núñez Feijóo Galiciassa. Koronaviruspandemia ja Quim Torran viraltapano aluejohtajan virasta kuitenkin viivästyttivät suunnitelmia. Lopulta virkaatekevä aluejohtaja Pere Aragonès vahvisti joulukuussa 2020 vaalipäiväksi 14. helmikuuta 2021.
Ciutadansin ja kansanpuolueen spekuloitiin muodostavan vaaliliitto vaaleja varten; vaaliliitto ei lopulta kuitenkaan toteutunut.
Katalonian entinen aluejohtaja Carles Puigdemont perusti heinäkuussa 2020 uuden puolueen nimeltä Junts per Catalunya; samanniminen vaaliliitto tuli toiseksi vuoden 2017 parlamenttivaaleissa. Taustalla oli kiista Katalonian eurooppalaisen demokraattisen puolueen kanssa.
Joulukuussa 2020 sosialistien Miquel Iceta ilmoitti yllättäen, että puolueen kärkiehdokas ja aluejohtajaehdokas olisi hänen sijastaan Espanjan terveysministeri Salvador Illa.
Tausta > Vaalitapa

Katalonian parlamenttin jäsenet valitaan suljetulla listavaalilla D’Hondtin menetelmällä neljästä vaalipiiristä, jotka vastaavat Katalonian maakuntia: Barcelonan vaalipiiristä 85 edustajaa, Gironan vaalipiiristä 17 edustajaa, Lleidan vaalipiiristä 15 edustajaa ja Tarragonan vaalipiiristä 18 edustajaa. Äänikynnys kussakin vaalipiirissä on kolme prosenttia.
Tulokset

| Puolue | Puolue | Äänet | Osuus (%) | Muutos (%-yks> ) | Paikat | Muutos |
| --- | --- | --- | --- | --- | --- | --- |
|  | Katalonian sosialistien puolue | 654766 | 23,03 |  9,17 | 33 |  16 |
|  | Katalonian tasavaltalainen vasemmisto | 605581 | 21,30 |  0,08 | 33 |  1 |
|  | Junts per Catalunya | 570539 | 20,07 | – | 32 |  12 |
|  | Vox | 218121 | 7,67 | uusi | 11 | uusi |
|  | En Comú Podem | 195345 | 6,87 |  0,59 | 8 |  |
|  | Candidatura d’Unitat Popular–Guanyem Catalunya | 189924 | 6,68 |  2,22 | 9 |  5 |
|  | Ciutadans | 158606 | 5,58 |  19,77 | 6 |  30 |
|  | Kansanpuolue | 109453 | 3,85 |  0,39 | 3 |  1 |
|  | Katalonian eurooppalainen demokraattinen puolue | 77229 | 2,72 | – | 0 |  14 |
|  | Recortes Cero-Grup Verd-Municipalistes | 12783 | 0,45 |  0,21 | 0 |  |
|  | Moviment Primàries per la Independència de Catalunya | 6017 | 0,21 | uusi | 0 | uusi |
|  | Front Nacional de Catalunya | 5003 | 0,18 | uusi | 0 | uusi |
|  | Partit Nacionalista de Catalunya | 4560 | 0,16 | uusi | 0 | uusi |
|  | Partit Comunista dels Treballadors de Catalunya | 4515 | 0,16 | uusi | 0 | uusi |
|  | Izquierda En Positivo | 2073 | 0,07 | uusi | 0 | uusi |
|  | Som Terres de l’Ebre | 1415 | 0,05 | uusi | 0 | uusi |
|  | Per Un Món Més Just | 1339 | 0,05 |  0,04 | 0 |  |
|  | Unión Europea de Pensionistas | 635 | 0,02 | uusi | 0 | uusi |
|  | Escons en Blanc | 591 | 0,02 | uusi | 0 | uusi |
|  | Unidos por la Democracia + Jubilados | 429 | 0,02 | uusi | 0 | uusi |
|  | Alianza por el Comercio y la Vivienda | 173 | 0,01 | uusi | 0 | uusi |
|  | Suport Civil Català | 137 | 0,00 | uusi | 0 | uusi |
|  | Moviment Corrent Roig | 94 | 0,00 | uusi | 0 | uusi |
| Tyhjät äänet | Tyhjät äänet | 24 087 | 0,85 |  0,41 |  |  |

| Yhteensä | Yhteensä | 2843415 |  |  | 135 |  |

| Hyväksytyt äänet | Hyväksytyt äänet | 2843415 | 98,56 |  1,07 |  |  |
| Hylätyt äänet | Hylätyt äänet | 41430 | 1,44 |  1,07 |  |  |
| Äänestäneet/äänestysprosentti | Äänestäneet/äänestysprosentti | 2884845 | 51,29 |  27,80 |  |  |
| Äänestämättä jättäneet | Äänestämättä jättäneet | 2739222 | 48,71 |  27,80 |  |  |
| Äänioikeutetut | Äänioikeutetut | 5624067 |  |  |  |  |

Lähde:
Soundwave

| Soundwave |
| --- | --- |
 Soundwaven G1-muoto
Ensiesiintyminen:  The Transformers (1984)
Henkilötiedot
Asema:  Viestintäspesialisti
Ryhmäsidokset:  Decepticonit
Sukupuoli:  Mies
Muuntautumismuodot:  Kasettinauhuri Scion xB satelliitti Mercedes-Benz SLS AMG
Näyttelijä(t):  Frank Welker (1984-1986, 2009, 2011, 2013, 2017) Gary Chalk (2006) Robert O. Smith (2007) Jeff Bennett (2007) Peter Jessop (2009) Isaac C. Singleton Jr. (2010-2012, 2014) Jon Bailey (2018)
Soundwave on Transformers-universumissa esiintyvä Decepticon. Hasbron luoma hahmo esiintyi ensimmäisen kerran vuonna 1984 The Transformers-animaatiosarjassa. Soundwave on yksi Megatronin uskollisimmista seuraajista. Hänellä on useita apureita ja tiedustelijoita.
Soundwaven kasvot toimivat myös inspiraationa Decepticonien symbolille.